นิกเกอิปิดดีดตัวขึ้น 80.84 จุด หลังเยนเริ่มอ่อนค่า
นิกเกอิปิดดีดตัวขึ้น 80.84 จุด หลังเยนเริ่มอ่อนค่า
18 ม.ค. 2560

ดัชนีนิกเกอิตลาดหุ้นโตเกียวปิดดีดตัวขึ้นในวันนี้ โดยดัชนีนิกเกอิปิดเพิ่มขึ้น 80.84 จุด หรือ 0.43% แตะที่ 18,894.37 จุดหลังจากเคลื่อนไหวผันผวนระหว่างวัน โดยนักลงทุนได้เข้าช้อนซื้อหุ้น หลังจากที่ราคาหุ้นได้ร่วงลงอย่างหนักในช่วง 2 วันก่อนหน้านี้ นอกจากนี้ภาวะการซื้อขายยังได้แรงหนุนจากการที่เงินเยนเริ่มอ่อนค่าลง
หุ้นกลุ่มที่ปรับตัวขึ้น นำโดยหุ้นกลุ่มเหล็กและเหล็กกล้า กลุ่มขนส่งทางน้ำ และกลุ่มผลิตภัณฑ์น้ำมันและถ่านหิน